
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 170 

11 Δεκεμβρίου 2015 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

84. Ρύθμιση θεμάτων σχετικών με την κατάργηση 
των Γραφείων Υπηρεσίας Εφέδρων κατά Νομό. 1 

85. Σύσταση άμισθης προξενικής αρχής της Ελλάδας 

στην πόλη Ουέλλιγκτων της Νέας Ζηλανδίας. 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 84 

Ρύθμιση θεμάτων σχετικών με την κατάργηση των 
Γ ραφείων Υπηρεσίας Εφέδρων κατά Νομό. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του υπ’ αριθμ. 73/2006 Π.δ. (ΦΕΚ τ.Α' 76) «Διάρθρω¬ 
ση, αρμοδιότητες και στελέχωση των Γ ενικών Διευθύν¬ 
σεων: α) Οικονομικού Σχεδιασμού και Υποστήριξης, β) 
Αμυντικών Εξοπλισμών και Επενδύσεων, και γ) Πολιτικής 
Εθνικής Άμυνας και Διεθνών Σχέσεων του Υπουργείου 
Εθνικής Αμυνας». 

β. Του άρθρου 19 του Ν.3130/2003 (ΦΕΚ τ.Α'76) «Μι¬ 
σθώσεις ακινήτων και στέγαση Δημοσίων Υπηρεσιών 
και άλλες διατάξεις». 

γ. Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του Π.δ. 63/2005 (ΦΕΚ τ.Α' 98) «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά Όργανα». 

δ. Του άρθρου 44 και της παραγράφου 9 του άρθρου 
47 του Ν.4278/2014 (ΦΕΚ τ.Α'157) «Φάροι, Στρατολογία 
και άλλες διατάξεις». 

2. Την υπ’ αριθμ. Υ24/6-10-2015 απόφαση Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Εθνικής Άμυνας Δημήτριο Βίτσα» (ΦΕΚ 2144 Β'/2015). 

3. Το γεγονός ότι από τις διατάξεις του παρόντος 
δεν προκαλείται δαπάνη σε βάρος του κρατικού προ¬ 
ϋπολογισμού. 


4. Την υπ’ αριθ. 65/2015 γνωμοδότηση του Συμβουλίου 
της Επικράτειας, μετά από πρόταση του Αναπληρωτού 
Υπουργού Εθνικής Άμυνας, αποφασίζουμε: 

Άρθρο 1 

Παράδοση Αρχείου 

1. Τα αρχεία των Γ ραφείων Υπηρεσίας Εφέδρων κατά 
Νομό παραδίδονται από τους Διευθυντές τους και πα- 
ραλαμβάνονται από τη Διεύθυνση Εφέδρων Πολεμι¬ 
στών, Αγωνιστών, Θυμάτων και Αναπήρων Πολέμου του 
Υπουργείου Εθνικής Άμυνας. 

2. Τα αρχεία αποτελούνται από τα εξής στοιχεία: 

α. Πρωτόκολλο εισερχομένης-εξερχομένης αλληλο¬ 
γραφίας, 

β. Φάκελο σχεδίων εγγράφων, 

γ. Φάκελο θεμάτων αλληλογραφίας. 

δ. Φάκελο εποπτευομένων από τη ΔΕΠΑΘΑ του ΥΕΘΑ 
οργανώσεων και σωματείων. 

ε. Εξοπλισμό γραφείου και ηλεκτρονικό εξοπλισμό. 

στ. Σφραγίδες. 

3. Η παράδοση των αρχείων γίνεται σύμφωνα με 
τον υπ’ αριθ. ΔΚ 0-3/2005/2005 Διακλαδικό Κανονισμό- 
Στρατιωτική αλληλογραφία. 

Άρθρο 2 

Μισθώσεις Γραφείων 

1. Τα Γραφεία Υπηρεσίας Εφέδρων κατά Νομό, τα 
οποία έχουν μισθώσει χώρους γραφείων από ιδιώτες, 
θα ακολουθήσουν τη διαδικασία λύσεως μισθώσεως των 
διατάξεων του άρθρου 19 του Ν.3130/2003. 

2. Για τα Γραφεία Υπηρεσίας Εφέδρων, τα οποία 
στεγάζονταν σε στρατιωτικά κτήρια, θα ακολουθηθεί 
η διαδικασία παράδοσης και παραλαβής, σύμφωνα με 
τις οδηγίες των αρμόδιων υπηρεσιών του Υπουργείου 
Εθνικής Άμυνας. 

Άρθρο 3 

Καταργούμενες Αποφάσεις 

Καταργούνται όλες οι αποφάσεις του Υπουργού Εθνι¬ 
κής Άμυνας, με τις οποίες είχαν διορισθεί οι Διευθυντές 
και Βοηθοί αυτών των Γραφείων Υπηρεσίας Εφέδρων 
κατά Νομό. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Αρθρο 4 

Προθεσμία ολοκλήρωσης διαδικασιών 

Όλες οι ενέργειες που απορρέουν από την υλοποίηση 
του παρόντος ολοκληρώνονται εντός τριών (3) μηνών 
από τη δημοσίευση του. 

Αρθρο 5 

Έναρξη ισχύος του παρόντος Διατάγματος 

Η ισχύς του παρόντος Διατάγματος αρχίζει από τη 
δημοσίευση του στην Εφημερίδα της Κυβερνήσεως. 

Στον Υπουργό Εθνικής Αμυνας αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 23 Νοεμβρίου 2015 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΔΗΜΗΤΡΙΟΣ ΒΙΤΣΑΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 85 
Σύσταση άμισθης προξενικής αρχής της Ελλάδας 
στην πόλη Ουέλλιγκτων της Νέας Ζηλανδίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 6 του άρθρου 50 του 
Οργανισμού του Υπουργείου Εξωτερικών, που κυρώθηκε 
με το άρθρο πρώτο του Ν. 3566/2007 (Α' 117) «Κύρωση ως 
Κώδικα του “Οργανισμού του Υπουργείου Εξωτερικών”», 
όπως τροποποιηθείς ισχύει. 

2. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα, που 


κυρώθηκε με το άρθρο πρώτο του Π.δ. 63/2005 (Α' 98) 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα». 

3. Τη γνώμη της Πρεσβείας της Ελλάδας στο Ου- 
έλλιγκτων, όπως διατυπώθηκε στο Α.Π.Φ.010/ΑΣ 327/ 
22.09.2015 έγγραφό της. 

4. Το γεγονός ότι από την εφαρμογή των διατάξεων 
του παρόντος διατάγματος δεν προκαλείται δαπάνη σε 
βάρος του κρατικού προϋπολογισμού. 

5. Την 133/2015 γνωμοδότηση του Συμβουλίου της 
Επικράτειας με πρόταση του Υπουργού. Εξωτερικών, 
αποφασίζουμε: 

Αρθρο 1 

Σύσταση Αμισθου Προξενείου της Ελλάδας στην πόλη 
Ουέλλιγκτων της Νέας Ζηλανδίας 

Συνιστάται Αμισθο Προξενείο της Ελλάδας με έδρα 
την πόλη Ουέλλιγκτων (\Λ/θΙΙίη 9 ΐοη) της Νέας Ζηλαν¬ 
δίας (Νονν ΖβαΙαπά) και περιφέρεια αρμοδιότητας όλη 
την επικράτεια της Νέας Ζηλανδίας, πλην της περιοχής 
(Γθςίοη) ΑυοΚΙαπά. 

Αρθρο 2 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευση του στην Εφημερίδα της Κυβερνήσεως. 

Στον Υπουργό Εξωτερικών ανατίθεται η δημοσίευση 
και εκτέλεση του παρόντος διατάγματος. 

Αθήνα, 4 Δεκεμβρίου 2015 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο ΥΠΟΥΡΓΟΣ ΕΞΩΤΕΡΙΚΩΝ 

ΝΙΚΟΛΑΟΣ ΚΟΤΖΙΑΣ 

